stanford-oval/wikipedia huggingface dataset:
Abdelkader Hachlaf

| Mitalit | Mitalit | Mitalit |  |
| --- | --- | --- | --- |
|  Abdelkader Hachlaf (vas.) Osakan maailmanmestaruuskilpailuissa 2007 |  Abdelkader Hachlaf (vas.) Osakan maailmanmestaruuskilpailuissa 2007 |  Abdelkader Hachlaf (vas.) Osakan maailmanmestaruuskilpailuissa 2007 |  |
Maa:   Marokko
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Birmingham 2003 | 1 500 m |  |
Abdelkader Hachlaf (arab. عبدالقادر حشلاف‎, s. 3. elokuuta 1978) on marokkolainen este-, maasto- ja keskimatkojen juoksija.
Hachlaf voitti 2001 Välimeren kisoissa 1 500 metrin juoksun ja sijoittui samana vuonna matkan kahdeksanneksi Edmontonin MM-kisoissa ajalla 3.36,54. Seuraavana vuonna hän voitti pronssia Afrikan-mestaruuskisoissa ja juoksi vuoden lopussa GP-finaalissa kuudenneksi ajalla 3.34,46. Vuonna 2003 Hachlaf voitti MM-pronssia Birminghamin sisäratojen MM-kisoissa 1 500 metrin juoksussa. Myöhemmin samana vuonna hän sijoittui kuudenneksitoista Lausannen maastojuoksun MM-kisoissa lyhyellä matkalla ja kolmanneksitoista Pariisin MM-kisoissa 3 000 metrin estejuoksussa ajalla 8.35,17. Kauden lopussa hän oli IAAF:n yleisurheilufinaalissa 1 500 metrillä yhdestoista. Hachlaf kärähti keväällä 2004 dopingista ja oli kilpailukiellossa 26. huhtikuuta 2004 – 25. huhtikuuta 2006.
Haclaf voitti kilpailukieltonsa päättymisen jälkeen 2006 hopeaa Afrikan-mestaruuskisoissa estejuoksussa ajalla 8.33,52. Myöhemmin hän juoksi IAAF:n yleisurheilufinaalissa esteissä kahdeksanneksi ajalla 8.28,80. Seuraavana vuonna hän oli Osakan MM-kisoissa yhdeksäs ajalla 8.24,18. Vuonna 2008 Hachlaf karsiutui Valencian sisäratojen MM-kisoissa 1 500 metrin alkuerissä ja sijoittui Pekingin olympialaisissa 3 000 metrin esteiden 15:nneksi. Daegun MM-kisoissa 2011 hän karsiutui 3 000 metrin esteiden alkuerissä.
Ennätykset

1 500 metrin juoksu: 3.33,59 (2001)
Mailin juoksu: 3.52,20 (2002)
2 000 metrin juoksu: 4.57,97 (2001)
3 000 metrin juoksu: 8.04,88 (2006)
5 000 metrin juoksu: 13.39,75 (2007)
2 000 metrin estejuoksu: 5.23,02 (2007)
3 000 metrin estejuoksu: 8.08,78 (2006)
Alfredo Ovando

| Alfredo Ovando Candía |
| --- | --- |

Bolivian presidentti
 26. syyskuuta 1969 – 6. lokakuuta 1970  
Edeltäjä:  Luis Adolfo Siles
Seuraaja:  Juan José Torres
Henkilötiedot
Syntynyt: 6. huhtikuuta 1918 Cobija, Bolivia
Kuollut: 24. tammikuuta 1982 (63 vuotta) La Paz, Bolivia
Tiedot
 Nimikirjoitus
Alfredo Ovando Candía (6. huhtikuuta 1918 – 24. tammikuuta 1982) oli bolivialainen kenraali ja diktaattori. Hän kaappasi vallan Víctor Paz Estenssorolta vuonna 1964, mikä aloitti kovaotteisten sotilashallitusten jakson. Ovando Candía ei kuitenkaan asettunut heti maan johtoon, vaan presidentiksi tuli suositumpi René Barrientos. Ovando Candía asettui maan johtoon 1969 Barrientosin kuoleman jälkeen, mutta Juan José Torres syrjäytti hänet seuraavana vuonna.
Alfredo Magarotto

Alfredo Magarotto vuonna 2011.
Alfredo Magarotto (16. helmikuuta 1927 Pernumia – 22. tammikuuta 2021) oli italialainen roomalaiskatolinen piispa. Hänet vihittiin papiksi 9. heinäkuuta 1950 ja nimitettiin Chioggian hiippakunnan piispaksi 22. helmikuuta 1990. Hänet vihittiin piispaksi 24. maaliskuuta Bernardin Gantinin toimiessa pääkonsekraattorina sekä Sennen Corràn ja Antonio Mattiazzon avustaessa.
Magarotto sai nimityksen Vittorio Veneton piispaksi 31. toukokuuta 1997. Hän jäi eläkkeelle 3. joulukuuta 2003.
Alexander Kartveli

Alexander Kartveli
Alexander Kartveli (georg. ალექსანდრე ქართველიშვილი, Aleksandre Kartvelišvili, 1896–1974) oli georgialaissyntyinen insinööri, joka oli eräs Yhdysvaltain ilmailun pioneeriaikojen insinööreistä.
Kartveli syntyi Tbilisissä, jossa hän päätti koulunsa vuonna 1914. Hän valmistui Pariisin ilmailukoulusta vuonna 1922. Hän työskenteli vuodet 1922–1927 Louis Bleriot'n lentokonetehtaalla. Tällöin hän suunnitteli "Bernard"- ja "Ferbois"-lentokoneet. Vuonna 1924 eräs hänen suunnittelemistaan koneista saavutti lentonopeuden maailmanennätyksen.
Vuonna 1927 yhdysvaltalainen liikemies Charles Levine palkkasi Kartvelin, joka muutti New Yorkiin. Vuonna 1928 hän meni töihin hollantilaisen Fokkerin tytäryritykseen, Fokker American Companyyn. Vuonna 1931 Kartveli tapasi venäläisen emigrantin, Alexander de Severskyn, joka oli myös kotoisin Georgiasta. Hänestä tuli Seversky Aircraft Corporation -tehtaan tekninen päällikkö. Vuonna 1939 yhtiö amerikkalaisti nimensä muotoon Republic Aviation Company.
Kartveli ja de Seversky suunnitelivat useita sotilaslentokoneita II maailmansodan aikana. Niistä kuuluisin oli Republic P-47. 1950- ja 1960-luvuilla Kartveli suunnitteli muun muassa Republic F-84 Thunderjet ja Republic F-105 Thunderchief -hävittäjälentokoneet.
Kartveli kuoli New Yorkissa vuonna 1974.
Aiheesta muualla

Aviation Pioneers - Alexander Kartveli (Arkistoitu – Internet Archive)
Alexander Kartveli (Arkistoitu – Internet Archive)
Alexander Kartveli The Man Behind Legends
Agonopterix

| Agonopterix |
| --- | --- |

Tieteellinen luokittelu
Kunta::  Eläimet
Luokka::  Hyönteiset
Lahko::  Perhoset
Alalahko::  Imukärsälliset perhoset
Osalahko::  Erilaissuoniset perhoset
Yläheimo::  Keulakoimaiset
Heimo::  Lattakoit
Suku::  Agonopterix  Hübner, 1825
Infobox OKNimi-testi OK: 
Agonopterix on lattakoiden heimoon kuuluva koiperhosten suku. Lajeja tunnetaan yli 200. Suomessa esiintyy 25 suvun lajia.
Lajeja

raitalattakoi (Agonopterix ocellana)
lapinlattakoi (Agonopterix arctica)
pajulattakoi (Agonopterix conterminella)
härmälattakoi (Agonopterix liturosa)
kuismalattakoi (Agonopterix hypericella)
katkolattakoi (Agonopterix alstromeriana)
töyräslattakoi (Agonopterix putridella)
nelipistelattakoi (Agonopterix quadripunctata)
koiranputkilattakoi (Agonopterix heracliana)
niittylattakoi (Agonopterix ciliella)
suoputkilattakoi (Agonopterix selini)
amurinlattakoi (Agonopterix multiplicella)
aholattakoi (Agonopterix capreolella)
porkkanalattakoi (Agonopterix purpurea)
kosteikkolattakoi (Agonopterix yeatiana)
haavayrttilattakoi (Agonopterix astrantiae)
karhunputkilattakoi (Agonopterix angelicella)
läätelattakoi (Agonopterix broennoeensis)
keltalattakoi (Agonopterix kaekeritziana)
kalvaslattakoi (Agonopterix pallorella)
ruiskaunokkilattakoi (Agonopterix laterella)
täplälattakoi (Agonopterix arenella)
takiaislattakoi (Agonopterix propinquella)
kaunokkilattakoi (Agonopterix subpropinquella)
lupiinilattakoi (Agonopterix nervosa)
Agía Pelagía (Kythera)

| Agía Pelagía Αγία Πελαγία |
| --- | --- |
 Agía Pelagía
 Koordinaatit: 36°19′33″N, 22°58′54″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Kythera
Hallinto:  
 – Asutustyyppi:  kylä
 – Kallikrates-koodi:  5205011103
Väkiluku (2011):  419
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Agía Pelagía (kreik. Αγία Πελαγία) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 419 (vuonna 2011).
Fyrí Ámmoksen ranta kylän läheisyydessä.
Agía Pelagía on osa Potamóksen kyläyhdyskuntaa ja sijaitsee Kytheran koillisrannikolla. Kylästä on matkaa saaren pääkaupunkiin Chóraan 20 kilometriä.
Agía Pelagía oli kalastajakylä 1950-luvulle saakka. Se alkoi kasvaa 1980-luvulla, ja nykyisin kylä keskittyy erityisesti matkailuun. Kylä on nykyisin saaren suurin matkailukeskittymä. Agía Pelagíassa on satama, useita ravintoloita, kauppoja ja hotelleja. Kylän läheisyydessä on useita rantoja, kuten Fyrí Ámmos ja Loréntso. Hieman ennen Agía Pelagíaa, Potamóksen suunnasta saavuttaessa, on juomakelpoinen lähde. Legendan mukaan lähteestä juonut tulee menemään naimisiin Kytheralla. Myös Ágia Sofían tippukiviluola sijaitsee lähellä.
Aiheesta muualla

Kuva kylästä (englanniksi)
Alakulotettuja tunnelmia

| Alakulotettuja tunnelmia Viikate |
| --- | --- | --- |

EP-levyn tiedot
 Äänitetty : Funny Farm-studio, 2000
 Julkaistu: 2000
 Formaatti: CD
 Tuottaja(t): Kaarle Viikate
 Tyylilaji: heavy metal, rautalankamusiikki
 Kesto: 18.23
 Levy-yhtiö: Ranka Recordings
Viikatteen muut julkaisut
| Noutajan valssi 2000 | Alakulotettuja tunnelmia 2000 | Valkea ja kuulas 2001 |
Alakulotettuja Tunnelmia on Viikatteen vuonna 2000 julkaistu mini-CD. Levyn nimikkoraita on mukana myös Viikatteen ensimmäisellä studioalbumilla Noutajan valssi. Alakulotettuja tunnelmia-EP oli ensimmäinen Ranka Recordingsin julkaisema Viikate-levytys.
Kappaleet

Lähde:
Alakulotettuja tunnelmia – 3.50
Taisto-vainaan valssi – 4.30
Sepedeus – 3.52
Siunattu hiljaisuudessa – 3.47
Taivaallinen mies – 2.24 (live)
Kokoonpano

Kaarle Viikate – kielisoittimet, laulu, harmoni kappaleessa ”Siunattu hiljaisuudessa”
Simeoni Viikate – lyömäsoittimet
Jari-Jukka Nippala – äänitys ja miksaus
Aiheesta muualla

Alakulotettuja tunnelmia Discogsissa. (englanniksi)
Albumi Alakulotettuja tunnelmia Encyclopaedia Metallum -sivustolla (englanniksi)
Alfredo Le Pera

Alfredo Le Pera (4. kesäkuuta 1900 – 24. kesäkuuta 1935) oli argentiinalainen toimittaja, näytelmäkirjailija, ja sanoittaja, joka parhaiten tunnetaan hedelmällisestä yhteistyöstä argentiinalaisen tangolaulajan Carlos Gardelin kanssa.  Heidän tunnetuimpia tangojaan ovat Mi Buenos Aires Querido, Amores de estudiante, Soledad, Volver, Por Una Cabeza sekä El día que me quieras.
Le Pera syntyi São Paulossa, Brasiliassa. Uransa alkuvaiheessa hän toimi teatterikriitikkona useissa argentiinalaisessa aikakauslehdessä. Matkallaan Pariisissa 1931 hän tapasi hän tapasi Gardelin, ja pian tämän jälkeen rupesi sanoittamaan Gardelin säveltämiä tangoa ja teki käsikirjoituksia hänen elokuviinsa.
Le Peraa on kiitetty tangosanoituksien laadun kohottamisesta.
Hän menehtyi lentokoneonnettomuudessa Medellínissä, Kolumbiassa yhdessä Carlos Gardelin ja muiden kiertueella olleiden muusikkojen kanssa.
Alfredo Pacheco

Alfredo Alberto Pacheco (1. joulukuuta 1982 Santa Ana – 27. joulukuuta 2015 Santa Ana) oli elsalvadorilainen jalkapalloilija, pelipaikaltaan vasen laitapuolustaja. Hänellä on El Salvadorin maajoukkueessa eniten maaotteluita, 85 kappaletta.
Pacheco edusti kotimaassaan FAS:ia, Águilaa ja Isidro Metapánia. Vuonna 2009 hän pelasi pohjoisamerikkalaisessa MLS:ssä 14 ottelua lainasopimuksella New York Red Bullsin joukkueessa.
Pacheco pelasi El Salvadorin maajoukkueessa ensimmäisen kerran marraskuussa 2002 ystävyysottelussa Yhdysvaltoja vastaan. Hän kuului El Salvadorin joukkueeseen vuosien 2003, 2007 ja 2009 CONCACAF Gold Cupissa ja pelasi kahdeksassa joukkueensa yhdeksästä ottelusta täydet minuutit. Vuoden 2003 turnauksessa hän teki maalin tappiollisessa puolivälieräottelussa Costa Ricaa vastaan. Kaikkiaan Pacheco pelasi 85 maaottelua ja teki niissä seitsemän maalia. Hän teki kaksi maalia kesäkuussa 2004 MM-karsintaottelussa Bermudaa vastaan ja tammikuussa 2009 UNCAF Nations Cupin ottelussa Belizeä vastaan. Viimeisen maaottelunsa hän pelasi toukokuussa 2013 Venezuelaa vastaan.
Pacheco sai syksyllä 2013 elinikäisen ottelukiellon sotkeuduttuaan monen muun pelaajan tavoin sopupeleihin. Hänet ammuttiin kuoliaaksi huoltoasemalla kotikaupungissaan Santa Anassa joulukuussa 2015.
Alma Möller

| Alma D>  Möller.Henkilötiedot |
| --- | --- |
Syntynyt: 24. kesäkuuta 1961 (ikä 63) Siglufjörður
Kansalaisuus:  Islanti
Ammatti:  valtionlääkäri, Islannin terveysjohtaja
Koulutus ja ura
Tutkinnot:  Islannin yliopisto (M.D. 1981), Lundin yliopisto (Ph.D. 1999)
Instituutti:  Islannin terveysjohtajan virasto
Alma Dagbjört Möller (s. 24. kesäkuuta 1961 Siglufjörður) on islantilainen lääkäri, joka työskentelee Islannin terveysjohtajana eli valtionlääkärinä Islannin terveysjohtajan virastossa. Huhtikuussa 2018 Islannin valtionlääkärinä aloittanut Alma on ensimmäinen, vuonna 2020 jo 258 vuoden ikään ehtineen Islannin terveysviraston johdossa toimiva nainen.
Alma Möller nousi laajempaan, kansainväliseen julkisuuteen vuonna 2020 Islannin jo tuolloin hyvin onnistuneiden covid-19-taudin rajoittamiseen liittyvien toimien johdosta.
Alma oli kuusilapsisen perheen nuorin lapsi. Hänen isoveljensä on islantilainen kansanedustaja, entinen liikenneministeri Kristján L. Möller. Alma Möller tuli ylioppilaaksi vuonna 1981 (Menntaskólinn). Hän valmistui lääkäriksi Islannin yliopistosta (M.D. 1981). Hän oli Islannin ensimmäinen rannikkovartioston helikopterilääkärinä toiminut nainen; tätä varten hän opiskeli myös Skotlannissa järjestetyillä erikoiskursseilla. Tässä työssä toimiessaan hän päätyi sanomalehden laajaan teema-artikkeliin. Alma pätevöityi Ruotsissa Lundin yliopistollisessa sairaalassa nukutus- ja tehohoidon erikoislääkäriksi (1995) ja sai Euroopan anestesiajärjestön pätevyyden 1996. Hän työskenteli Lundin yliopistollisessa sairaalassa erikoislääkärinä ja väitteli Lundin yliopistossa lääketieteen tohtoriksi anestesia- ja tehohoidon aihepiiristä (1999). Hän suoritti myös maisteritutkinnon terveydenhoidon hallinnon ja kansanterveyden alalta ja sai terveyshallinnon asiantuntijapätevyyden.
Vuosina 1993–2002 Alma työskenteli lääkärinä Lundin yliopistollisessa sairaalassa. Vuonna 2002 hän aloitti Islannin yliopistollisen sairaalan Landspítalin Fossvogurin ja Hringbrautin yksiköiden tehohoidon ylilääkärinä. Ennen Islannin terveysjohtajan asemaa hän oli Landspítalin operatiivisen osaston johtaja vuosina 2014–2018.
Aiheesta muualla

Jelena Ćirić (15.2.2021) COVID-19 in Iceland: Success is Precious but Precarious, Authorities Remind (englanniksi) (icelandreview.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alma Möller
Käännös suomeksi
Abdelkarim Nafti

| Henkilötiedot |
| --- | --- | --- |
Syntymäaika: 3. elokuuta 1981 (ikä 43)
Syntymäpaikka: Tunisia
Pelipaikka: hyökkäävä keskikenttäpelaaja
Pituus: 170 cm
Seura
Seura:  Club Africain
Pelinumero: 10
Seurat
| Vuodet | Seura | O (M) |
| 2002–2010 2007 2010–2011 2011– |  CS Sfaxien →  Al-Nasr (laina)  Al-Merreikh  Club Africain | 50 (9) 14 (2) ? (6) |
Maajoukkue
| 2006–2007 |  Tunisia | 9 (2) |
 Seurajoukkueuran tilastot kattavat vain kansalliset sarjat, päivitetty 16. toukokuuta 2010.
Abdelkarim "Karim" Nafti (arab. عبدالكريم نفطي‎‎, s. 3. elokuuta 1981) on tunisialainen jalkapalloilija, pelipaikaltaan keskikenttäpelaaja. Hän edustaa Tunisian pääsarjassa pelaavaa Club Africainia.
Ura

Nafti aloitti ammattilaisuransa CS Sfaxienissa, jossa hän voitti Tunisian mestaruuden kaudella 2004–2005. Hän pelasi 6 kuukautta lainalla saudiarabialaisessa Al-Nasrissa.
Tammikuussa 2010 Nafti siirtyi sudanilaiseen Al-Merreikh joukkueeseen. Hän saavutti joukkueessa Sudanin cupin vuonna 2010 ja Sudanin mestaruuden 2011.
Marraskuussa 2011 Nafti allekirjoitti kahden ja puolen vuoden sopimuksen tunisialaisen Club Africainin kanssa.
Saavutukset

Tunisian liigacup: 2003
Arabian Mestarien liiga: 2004
Tunisian cup (2): 2004, 2009
Tunisian mestaruus: 2005
Afrikan Confederation Cup (2): 2007, 2008
Pohjois-Afrikan Cup-voittajien cup: 2009
Sudanin cup: 2010
Sudanin mestaruus: 2011
Alfredo Kraus

Alfredo Krausin patsas Las Palmasissa.
Alfredo Kraus Trujillo (24. syyskuuta 1927 – 10. syyskuuta 1999) oli espanjalainen tenori. Hän syntyi Las Palmasissa ja aloitti lapsena musiikkiharrastuksensa ottamalla pianotunteja ja laulamalla kuorossa.
Kraus debytoi vuonna 1956, jolloin hänellä oli rooli Giuseppe Verdin oopperassa Rigoletto. Hänet nähtiin ensimmäistä kertaa Covent Gardenissa 1959, La Scalassa 1960 ja Metropolitan-oopperassa 1966.
Erääksi Krausin tavaramerkeistä muodostui ”Pourquoi me réveiller” Jules Massenet’n oopperasta Werther. Tenorille myönnettiin vuonna 1991 Asturian ruhtinaan palkinto.
Kraus kuoli haimasyöpään Madridissa 71-vuotiaana.
Afrika Bambaataa

| Lance Taylor |
| --- | --- |
 Afrika Bambaataa (vas.) ja DJ Yukata vuonna 2004.
Henkilötiedot
Syntynyt: 17. huhtikuuta 1957 (ikä 67)
Ammatti:  DJ, yhteisöjohtaja, aktivisti
Muusikko
Taiteilijanimi:  Afrika Bambaataa
Laulukielet:  englanti
Aktiivisena:  1980–
Tyylilajit:  hip hop, elektroninen musiikki
Soittimet:  laulu, fonografi
Levy-yhtiöt:  Tommy Boy Records EMI Winley Records Capitol Records DMC Records Planet Rock Music
Aiheesta muualla
www.myspace.com/afrikabambaataaandthesoulsonicforce
  [ Muokkaa Wikidatassa ] [ ohje ]  
Afrika Bambaataa (oik. Lance Taylor, s. 17. huhtikuuta 1957) on yhdysvaltalainen DJ ja yhteisöjohtaja New Yorkin Bronxista. Hän on hip hop -kulttuurin merkittäviä vaikuttajia.
Afrika Bambaataa oli jengiläinen perustaessaan 1970-luvulla Zulu Nation -nimisen järjestön edistämään suvaitsevaisuuden ja yhteiskunnallisen tiedostamisen asiaa. Hän nimesi Zulu Nationin nähtyään elokuvan Zulu (1964), jonka kuvaus afrikkalaisen zuluheimon taistelusta brittiläisiä siirtomaajoukkoja vastaan teki häneen vaikutuksen. Muun muassa rap-muusikoista, breakdance-tanssijoista ja graffitiartisteista koostunut ryhmä järjesti korttelijuhlia, joissa Afrika Bambaataa tuli pian tunnetuksi yhtenä New Yorkin parhaista DJ:istä ja hiphopin ”kummisedistä”.
Toimittuaan useiden esiintyjien tuottajana Afrika Bambaataa aloitti soolouran vuonna 1982. ”Planet Rockissa” yhdistyy elektronista popmusiikkia ja rappia. Kappaleessa on lainauksia Kraftwerkin ”Trans-Europe Expressistä”. Afrika Bambaataan ja James Brownin vuonna 1984 levyttämässä kappaleessa ”Unity” paljastuu hiphopin juuria. Muita artisteja, joiden kanssa hän on työskennellyt, ovat muun muassa John Lydon, UB40 ja Gary Numan. Rage Against the Machine versioi albumillaan Renegades (2000) Afrika Bambaataan kappaleen ”Renegades of Funk”.
Syytökset seksuaalisesta hyväksikäytöstä

Ronald Savage kertoi vuonna 2016 Taylorin käyttäneen häntä seksuaalisesti hyväkseen vuonna 1980, jolloin Savage oli 15-vuotias. Savagen syytösten jälkeen kolme muutakin miestä syytti Tayloria seksuaalisesta hyväksikäytöstä. Taylor itse kieltää syytökset. Hänet erotettiin vuonna 2016 Zulu Nationin johtajan tehtävästä.
Aiheesta muualla

Afrika Bambaataa Discogs-sivustolla (englanniksi)
Afrika Bambaataa Internet Movie Databasessa. (englanniksi)
Rolling Stone: Afrika Bambaataa (Arkistoitu – Internet Archive) (englanniksi)
The Universal Zulu Nation (englanniksi)
Alfredo Palacio

| Alfredo Palacio |
| --- | --- |

Ecuadorin presidentti
 2005-2007  
Edeltäjä:  Lucio Gutiérrez
Seuraaja:  Rafael Correa
Henkilötiedot
Syntynyt: 22. tammikuuta 1939 (ikä 85) Guayaquil
Ammatti:  sydänkirurgi, poliitikko
Tri Luis Alfredo Palacio González (s. 22. tammikuuta 1939) oli Ecuadorin presidentti huhtikuusta 2005 tammikuuhun 2007. Hän oli vuodesta 2003 Lucio Gutiérrezn varapresidentti ja nousi valtaan 20. huhtikuuta 2005 laajojen mielenosoitusten jälkeen kun presidentti Gutiérrez erotettiin kongressin päätöksellä.
Palacio on syntynyt Guayaquilin kaupungissa ja opiskellut lääketiedettä erikoistuen sydäntauteihin.
Ennen presidenttiyttään Palacio toimi terveysministerinä. Hänet valittiin Ecuadorin varapresidentiksi vaaleilla 15. tammikuuta 2003. Etenkin viimeisinä kuukausina ennen hänen nimitystään presidentiksi hän oli Gutiérrezin hallinnon voimakas kriitikko.
Presidenttikaudellaan Palacio käynnisti terveydenhuollon uudistuksia.
Amen (Vincent Buenon kappale)

|  Amen |
| --- | --- |

Kappaleen tiedot
Esittäjä(t):  Vincent Bueno
Levy-yhtiö:  Unified Songs
Kesto:  2:55
Tyylilaji:  pop
Julkaistu:  10. maaliskuuta 2021
Säveltäjä(t):  Ashley Hicklin Jonas Thander Tobias Stuber
Sanoittaja(t):  Ashley Hicklin Jonas Thander Tobias Stuber
Tuottaja(t):  Pele Loriano Mikołaj Trybulec Jonas Thander
Euroviisutiedot
Vuosi:  2021
Maa:  Itävalta
Kieli:  englanti
Sijoitus semifinaalissa:  12.
Pisteet semifinaalissa:  66
Video:  videolinkki
Aikajärjestys
 ◄ ”Alive” (2020) 
 ”Halo” (2022) ► 
Amen on itävaltalais-filippiiniläisen laulajan Vincent Buenon esittämä kappale, jolla hän edusti Itävaltaa vuoden 2021 Eurovision laulukilpailussa, Rotterdamissa.
Kappale kilpaili toisessa semifinaalissa, jossa se sijoittui kahdeksitoista ja täten karsiutui finaalista.
Amen

Wikisanakirjassa on tähän liittyvä sananselitys: .
Amen voi tarkoittaa ainakin seuraavia:
aamen, "totisesti", rukouksen tai saarnan loppusana
Amon, egyptiläinen jumala
Amen (oik. Jussi Sydänmaa, s. 1972), suomalainen rockmuusikko, Lordi-yhtyeen kitaristi
Amen, yhdysvaltalainen punk rock -yhtye
Amen, suomalainen hardcore punk -yhtye
The Amen, Deuteronomium-yhtyeen studioalbumi vuodelta 2013
Amen , Mikko Jokisen albumisarja, johon kuuluvat:
Amen 1, albumi vuodelta 2016
Amen 2, albumi vuodelta 2016
Amen 3, albumi vuodelta 2017
"Amen", Vincent Buenon kappale, Itävallan edustaja Eurovision laulukilpailussa 2021
"Amen", Ana Sokličin kappale, Slovenian edustaja Eurovision laulukilpailussa 2021
Amen (suom. Pastorit pulassa), yhdysvaltalainen komediasarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amen”, voi hakea sivunnimihaulla, laajalla sivunnimihaulla tai tekstihaulla.
Amen!

| ”Amen!” Krista Siegfrids |
| --- | --- | --- |

Singlen tiedot
 Albumilta: Ding Dong!
 Julkaistu: 10. toukokuuta 2013
 Tyylilaji: Pop
 Kesto: 02.57
 Levy-yhtiö: Universal Music
Krista Siegfridsin muut singlet
| ”Marry Me” 2013 | ”Amen!” 2013 | ”Can You See Mee?” 2013 |
Amen! on Krista Siegfridsin kappale, joka julkaistiin 10. toukokuuta 2013 hänen Ding Dong!-debyyttialbumin toisena singlenä. Sanoituksellisesti kappale kertoo naisesta, joka avioitui pari kuukautta sitten, mutta paljastuu lopulta lesboksi. Kappaleelle on myös julkaistu musiikkivideo, jossa Krista ensin liikkuu alusvaatteissa kadulla keskellä yötä ja päätyy lopulta yökerhoon, jossa hän suutelee maineensa mukaisesti naista. Kristan esiintymistyyliä musiikkivideolla on verrattu yhdysvaltalaisartisti Lady Gagaan. Videon ohjasi Elias Koskimies, joka toimi myös kappaleen Marry Me-musiikkivideon ohjaajana. "Amen!" ei saavuttanut edeltäneen singlen kaltaista suosiota ja ei ole toistaiseksi päässyt lainkaan listoille.
Alakylä (Kouvola)

Alakylä on Kouvolassa, Kymijoen rannalla sijaitseva kylä. Se sijaitsee Kouvolan keskustan lounaispuolella lähellä Kouvolan keskustaajamaa. Alakylä oli alun perin osa Valkealan kuntaa, ja se liitettiin Kouvolan kaupunkiin vuonna 1991. Alakylä on maaseutumaista aluetta, ja sieltä on noin 3 kilometrin matka Eskolanmäkeen ja 5 kilometrin matka Kouvolan keskustaan.
Addis Abeban yliopisto

| Addis Abeban yliopisto> Addis Ababa University |
| --- | --- |
  
 Addis Abeban yliopistokampuksen portti.
Motto:  ኵሎ አመክሩ ወዘሠናየ አጽንዑ (1 ተሰሎንቄ 5:21) (suom. Koetelkaa kaikkea ja pitäkää se mikä on hyvää (1 Tess. 5:21))
Perustettu:  1950 (nimellä University College of Addis Ababa, 1950–1962); Haile Selassie I University (1962–1975); 1975 nykynimelle
Tyyppi:  Julkinen
Henkilökunta:  6 043
Opiskelijoita:  48 673
Sijainti:  Addis Abeba,  Etiopia
Sivusto:  www.aau.edu.et
Addis Abeban yliopisto (engl. Addis Ababa University; amharaksi አዲስ አበባ ዩኒቨርሲቲ) on  Etiopian pääkaupunki Addis Abebassa toimiva julkinen yliopisto. Se on perustettu vuonna 1950. Alkujaan se toimi nimellä Addis Abeban yliopisto-korkeakoulu. Vuonna 1961 yliopisto nimettiin Haile Selassie I:n yliopistoksi. Nykyisen nimensä se sai vuonna 1975.
Yliopistossa opiskeli vuonna 2017 yli 48 000 opiskelijaa. Heistä noin 34 000 suoritti alempaa korkeakoulututkintoa, 13 000 ylempää korkeakoulututkintoa ja noin 1 700 tohtoriopintoja. Henkilökuntaan kuuluu noin 6 000 ihmistä, joista 2 400 on opetushenkilökuntaa ja 3 600 työskenteli tukitoiminnoissa.
Espanjalainen Webometrics-yliopistorankingissa Addis Abeban yliopisto ylsi vuonna 2018 Afrikan yliopistojen 25. sijalle ja maailmanlistan sijalle 1775.
Aiheesta muualla

Kuvia tai muita tiedostoja aiheesta Addis Abeban yliopisto Wikimedia Commonsissa
Lily Kuo (22.6.2017) Climate change could devastate the birthplace of the arabica coffee bean (englanniksi) (qz.com)
Catherine Devine (28.12.2017) The faces behind the Yellow Movement: How Ethiopia’s young women are vowing to change culture of sexual harassment, rape and domestic violence (englanniksi) (independent.ie)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Addis Ababa University
Käännös suomeksi